Materialismi mõjul suhtutakse Maasse kui kividest ja  mineralidest koosnevasse kerasse, mille sisse on taimed justkui kasvama pistetud. Sellist printsiipi ei tohi me kasutada inimese pea ja juuste puhul. Juuste kasv on midagi sellist, mis kuulub pea juurde, Nii peame ka Maasse suhtuma, kui organismi koos taimedega. Kui me võtame vaatluse alla kivise maa, mis omab äärmisel juhul ainult gravitatsioonijõudu, siis on Maa meile ainult abstraktne mõiste. Tõelisest Maast räägime siis, kui vaatleme Maa organismi nii, mille juurde kuuluvad taimed, nagu kuuluvad meie  juuksed peas meie juurde. Kui asja nii vaadelda, siis kasvavad taimed ja Maa üksteisega kokku. Omandatakse õige instinkt, et täpsema vaatluse alla võtta Maa seos taimeriigiga. Seda teeme me siis, kui me vaatleme Maad aastaaegade vaheldumises. Kui õpetame lapsele loodusloos tõepoolest taimi, siis ei pea me üksteisega kõrvutama liike, perekondi. Peame appi võtma kõike mis meil on - loodusloo kabineti, jalutuskäigud, laste teadmised. Me peame klassi tooma värskeid taimi ja lastele kirjeldama: kevad võlub  maapinnast välja ühe või teise taime, millel tekivad muudatused. Edasi minnes peame kirjeldama seda, milliseks muutub maa maikuus, milliseks suvel.